קלאודיו בראבו

**קלאודיו אנדרס בראבו מוניוס** (בספרדית: **Claudio Andrés Bravo Muñoz**; נולד ב-13 באפריל 1983) הוא כדורגלן עבר צ'יליאני ששיחק בעמדת השוער ושימש גם כקפטן נבחרת צ'ילה. בראבו זכה בפרס זאמורה בעונת 2014/2015 על כך שהיה השוער בעל ממוצע הספיגות הנמוך ביותר בליגה הספרדית.

## קריירה
### קולו-קולו
בראבו גדל באקדמיית הנוער של קבוצת קולו-קולו, בשנת 2002 נפצע שוערה הראשון של הקבוצה, אדוארדו לובוס ובראבו קיבל את ההזדמנות לשחק בהרכב. אולם, ההזדמנות הייתה קצרה, מכיוון שבראבו נפצע בעצמו לאחר זמן מה. דבר אשר גרר החתמה של שוער שלישי.

בראבו חזר מן הפציעה שלו באמצע שנת 2003, כאשר לובוס עדיין פצוע, וזכה בחזרה בחולצת ההרכב.

בשנת 2006 זכה בראבו עם קולו-קולו באפרטורה, בזכות עצירה אקרובטית בדו-קרב הפנדלים נגד אוניברסידד דה צ'ילה.

### ריאל סוסיאדד
לקראת עונת 2006/2007 חתם בראבו על חוזה לארבע שנים בריאל סוסיאדד. את הופעת הבכורה שלו ערך ב-22 באוקטובר נגד מיורקה במשחק אשר הסתיים בתוצאה 0-0. את העונה הוא פתח כשחקן ספסל, אך במהלך העונה הפך לשוער הראשון של הקבוצה, ושיחק 29 משחקי ליגה. בסיומה של אותה העונה נשרה ריאל סוסיאדד לליגת המשנה לראשונה בתולדותיה (אך בכל זאת, נבחר על ידי העיתון "מארקה" לשוער החמישי בטיבו במדד של ספיגת שערים למשחק בלה ליגה)
ב-14 בפברואר 2010 כבש בראבו את שערו הראשון בקריירה בבעיטה חופשית נגד ז'ימנסטיק. זמן קצר לאחר מכן נפצע בראבו בברכו בהפסד קבוצתו לקורדובה ובכך החמיץ את יתר משחקי הליגה באותה העונה.

### ברצלונה
בראבו חתם ב-18 ביוני 2014 בברצלונה למשך ארבע שנים עבור 12 מיליון אירו.
בראבו שבר שיא בן 37 שנים בו לא ספג שער במשך שבעה משחקים שלמים ולא ספג במשך 520 דקות רצופות. בשנתו הראשונה בברצלונה זכה עם הקבוצה בטרבל הכולל את הליגה הספרדית, גביע המלך הספרדי וליגת האלופות. בנוסף לכך זכה בפרס זאמורה פרס השוער היעיל ביותר בליגה הספרדית. בעונה הבאה זכה עם הקבוצה באליפות שנייה ברציפות.

### מנצ'סטר סיטי
ב-25 באוגוסט 2016 חתם במנצ'סטר סיטי לארבע שנים עבור 28 מיליון אירו.

### ריאל בטיס
ב-30 באוגוסט 2020 חתם בריאל בטיס לעונה אחת.

ב-24 באוגוסט 2024 הודיע על פרישה מכדורגל.

## נבחרת לאומית
במונדיאל 2010 פתח בראבו בכל אחד מארבעת משחקיה של נבחרת צ'ילה, וספג חמישה שערים. נכלל בסגל מונדיאל 2014 בה נבחרתו הודחה בשמינית הגמר על ידי ברזיל.

בקופה אמריקה 2015 זכה יחד עם נבחרתו בגביע, לאחר ניצחון 1–4 על נבחרת ארגנטינה בבעיטות הכרעה מהנקודה הלבנה.

לאחר שלא השתתף בשני המשחקים הראשונים שנערכו במסגרת טורניר גביע הקונפדרציות 2017 הוא פתח במשחקים הנותרים והצטיין במשחק חצי הגמר נגד פורטוגל כאשר עצר שלוש בעיטות הכרעה לאחר 0-0 בסיום 120 דקות. בראבו ונבחרת צ'ילה סיימו את הטורניר במקום השני, לאחר הפסד 0–1 לגרמניה.

נכלל בסגל נבחרת צ'ילה לטורניר קופה אמריקה 2024.

## תארים
### קבוצתיים
;קולו-קולו
*אליפות צ'ילה: 2006 אפרטורה
;ריאל סוסיאדד
*אליפות הליגה השנייה בספרד: 2009/2010
;ברצלונה
*אליפות ספרד (2): 2014/2015, 2015/2016
*הגביע הספרדי (2): 2014/2015, 
*ליגת האלופות (1): 2014/2015
*הסופר קאפ האירופי (1): 2015
*אליפות העולם לקבוצות (1): 2015
*הסופר קאפ הספרדי (1): 2016
;מנצ'סטר סיטי
* גביע הליגה האנגלית: 2017/2018
* אליפות אנגליה (2): 2017/18, 2018/19
* גביע הליגה (2): 2017/2018, 2019/2020
* מגן הקהילה (2): 2018, 2019

**[[ריאל בטיס]]**
* גביע המלך: 2021/2022
;נבחרת צ'ילה
*קופה אמריקה: 2015, 2016

### אישיים
*פרס זאמורה של הליגה השנייה: 2008/2009
*פרס זאמורה: 2014/2015
*השוער המצטיין בקופה אמריקה (2): 2015, 2016

## קישורים חיצוניים

## הערות שוליים

קטגוריה:כדורגלנים צ'יליאנים
קטגוריה:שוערי כדורגל צ'יליאנים
קטגוריה:כדורגלני קולו-קולו
קטגוריה:כדורגלני ריאל סוסיאדד
קטגוריה:כדורגלני ברצלונה
קטגוריה:כדורגלני מנצ'סטר סיטי
קטגוריה:כדורגלני ריאל בטיס
קטגוריה:כדורגלני נבחרת צ'ילה
קטגוריה:כדורגלני קופה אמריקה 2004
קטגוריה:כדורגלני קופה אמריקה 2007
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים צ'יליאנים בספרד
קטגוריה:ספורטאים צ'יליאנים באנגליה
קטגוריה:צ'יליאנים שנולדו ב-1983